wannaphong/clean_thaiwikipedia huggingface dataset:
# สายรหัสเทวดา
สายรหัสเทวดา  เป็นละครโทรทัศน์ไทยแนวชายรักชาย ที่ผลิตโดยจีเอ็มเอ็มทีวี นำแสดงโดยจิรัชพงศ์ ศรีแสง, กษิดิ์เดช ปลูกผล, ธนพนธ์ สุขุมพันธนาสาร, พงศภัค อุดมโภชน์, ปณชัย ศรีอาริยะรุ่งเรือง และจิรันธนิน ตรัยรัตนยนต์ ดัดแปลงจากนิยาย 3 เล่มในชุด Engineer Cute Boy ของนักเขียนเจ้าของนามปากกา JittiRain คือ “วิศวกรรมประสาท” “วิศวะกรรณโยธา” และ “วิศวะกับไฟฟ้า” 

วันที่ 23 เมษายน พ.ศ. 2567 จีเอ็มเอ็มทีวีปล่อยตัวอย่างแรกของละครเรื่องนี้ในงาน "UP&ABOVE" PART 2 ซึ่งเป็นงานแถลงข่าวเปิดตัวละครซีรีส์เรื่องใหม่

ละครเรื่องนี้ออกอากาศทางช่องจีเอ็มเอ็ม 25 ทุกวันอาทิตย์ เวลา 20.30 น. เริ่มวันที่ 27 ตุลาคม พ.ศ. 2567

 เรื่องย่อ 
ละครเรื่องนี้กล่าวถึงเรื่องราวความรักของนักศึกษาปีหนึ่งสามคนและรุ่นพี่สามคน

 นักแสดง 
 นักแสดงหลัก ตัวละคร  นักแสดง อาร์ค จิรัชพงศ์ ศรีแสง อาร์ม กษิดิ์เดช ปลูกผล โยธา ธนพนธ์ สุขุมพันธนาสาร กรรณ พงศภัค อุดมโภชน์ ไฟฟ้า ปณชัย ศรีอาริยะรุ่งเรือง ไวน์ จิรันธนิน ตรัยรัตนยนต์ นักแสดงสมทบ ญี่ปุ่น ทสร กลิ่นเนียม เจ็ท จีรัสณ์ วงศ์เพียรวอร์มกวิน แคสกี้คอปป์สัตบุตร แลดิกีปอนด์ณฐริศร์ วรกรเลิศสิทธิ์แซนด์ปูน มิตรภักดีปีโป้ชยกร จุฑามาศ องุ่น ปรียาภัทย์ หล่อสุวรรณศิริท้องฟ้าทวินันท์ อนุกูลประเสริฐเกล้าธนบูรณ์ เกียรตินิรันดร์วาริชธราธร จันทรวรกาญจน์นิวตันภานุโรจน์ เฉลิมกิจพรทวี ก้อง ณภัทร พัชรชวลิต บุ๊ค อรัญญ์ อัศวสืบสกุล ฟรังค์ โอชิริส สุวรรณชีพแซมกีรติ พวงมาลีนพพัฐสิฏ เพิ่มพูลสวัสดิ์กลอยจุฑาพิชญ์ อินทร์จันทร์ตะวันตะวัน วิหครัตน์แม่ของโยธา & ไฟฟ้าพิจิกา จิตตะปุตตะพ่อของโยธา & ไฟฟ้าอรรถพร ธีมากร ภูริ ธณวิน ธีรโพสุการเบนธีรเดช วิถีพานิชย์เจนรุทธ์ ประทีปภวเมธาต่อฐิติวัฒน์ ฤทธิ์ประเสริฐเตยภัชธร ธนวัฒน์บีลัลลดา แก้วยอดครู

 เพลงประกอบ 

 วันนี้ Perfect - จิรัชพงศ์ ศรีแสง , กษิดิ์เดช ปลูกผล , ธนพนธ์ สุขุมพันธนาสาร, พงศภัค อุดมโภชน์, ปณชัย ศรีอาริยะรุ่งเรือง และ จิรันธนิน ตรัยรัตนยนต์
 ผู้ร้ายปากแข็ง (Love Suspect) - จิรัชพงศ์ ศรีแสง และ กษิดิ์เดช ปลูกผล
 แค่เธอเท่านั้น (No One Else) - ธนพนธ์ สุขุมพันธนาสาร และ พงศภัค อุดมโภชน์
 ทดลองรัก (Trial Love) - ปณชัย ศรีอาริยะรุ่งเรือง และ จิรันธนิน ตรัยรัตนยนต์
 การผลิต 
จีเอ็มเอ็มทีวีประกาศในวันที่ 8 กรกฎาคม พ.ศ. 2567 ว่า วชิรวิชญ์ เรืองวิวรรธน์ ไม่สามารถถ่ายทำละครซีรีส์เรื่องนี้ได้ เนื่องจากมีปัญหาทางด้านสุขภาพ จึงได้ พงศภัค อุดมโภชน์ มารับบท “กรรณ” แทน
# อารุ มาโจะ งะ ชินุ มาเดะ
เป็นซีรีส์ไลต์โนเวลของญี่ปุ่นที่เขียนโดยซากะ และวาดภาพประกอบโดยโคเรฟูจิ ได้รับการตีพิมพ์เป็นนิยายทางเว็บคาคุโยมุ ตั้งแต่เดือนตุลาคม พ.ศ. 2562 จนถึงเดือนสิงหาคม พ.ศ. 2565 ต่อมาได้รับการตีพิมพ์โดยแอสกีมีเดียเวิร์กส์ ซึ่งเริ่มเผยแพร่ภายใต้สำนักพิมพ์ไลต์โนเวลเดงเงกิ โนะ ชิน บุงเงอิในเดือนธันวาคม พ.ศ. 2564 การดัดแปลงเป็นมังงะที่วาดภาพประกอบโดยเคมุ อาเมอาราเระ เริ่มลงพิมพ์เป็นตอนในนิตยสารเดงเกกิ คอมิค เรกูลัสของแอสกีมีเดียเวิร์กส์ในเดือนมีนาคม พ.ศ. 2566 ซีรีส์อนิเมะทางโทรทัศน์ที่ดัดแปลงโดยสตูดิโออีเอ็มที สแควร์ เริ่มออกอากาศตั้งแต่เดือนเมษายนจนถึงเดือนมิถุนายน พ.ศ. 2568

 ตัวละคร 

 สื่อ 
 ไลต์โนเวล 
อารุ มาโจะ งะ ชินุ มาเดะเขียนโดยซากะ ได้รับการตีพิมพ์เป็นเว็บโนเวลและตีพิมพ์บนเว็บไซต์คาคุโยมุ ตั้งแต่วันที่ 3 ตุลาคม พ.ศ. 2562 ถึงวันที่ 26 สิงหาคม พ.ศ. 2565 ต่อมาได้รับการตีพิมพ์โดยแอสกีมีเดียเวิร์กส์ และได้เริ่มตีพิมพ์ในรูปแบบไลต์โนเวลพร้อมภาพประกอบที่วาดโดยโชเรฟูจิ ภายใต้สำนักพิมพ์ไลต์โนเวลเดงเงกิ โนะ ชิน บุงเงอิเมื่อวันที่ 17 ธันวาคม พ.ศ. 2564 ได้ออกจำหน่ายเป็นหนังสือไปแล้วจำนวน 3 เล่ม ณ เดือนมีนาคม พ.ศ. 2568

 มังงะ 
การดัดแปลงเป็นมังงะที่วาดภาพประกอบโดยเคมุ อาเมอาราเระ เริ่มการทำให้ตีพิมพ์ในเว็บไซต์เดงเกกิ คอมิค เรกูลัส ของแอสกีมีเดียเวิร์กส์ เมื่อวันที่ 10 มีนาคม พ.ศ. 2566 ตอนต่าง ๆ ของมังงะได้รับการรวบรวมตีพิมพ์เป็นเล่ม(ทังโกบง) จำนวน 4 เล่ม ณ เดือนเมษายน พ.ศ. 2568

 อนิเมะ 
มีประกาศการดัดแปลงเป็นซีรีส์อนิเมะทางโทรทัศน์เมื่อวันที่ 28 มิถุนายน พ.ศ. 2567 ซีรีส์นี้ผลิตโดยสตูดิอีเอ็มที สแควร์ และกำกับโดยอัตสึชิ นิโกริคาวะ โดยมีเคอิจิโร โอจิเป็นผู้เขียนบทซีรีส์ ยูกิ ชิซึกุเป็นผู้ออกแบบตัวละคร และอากิยูกิ ทาเทยามะเป็นผู้แต่งเพลงประกอบ ออกอากาศตั้งแต่วันที่ 1 เมษายนจนถึงวันที่ 17 มิถุนายน พ.ศ. 2568 ทางช่องโตเกียวเอ็มเอ็กซ์และเครือข่ายอื่น ๆ เพลงเปิดของเรื่องคือ "Drops" ขับร้องโดยมายะ ซากาโมโตะ ส่วนเพลงปิดของเรื่องคือ  ขับร้องโดยอาโออิ เทชิมะ และแต่งโดยยูกิ คาจิอูระ

 รายชื่อตอน
# จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรจังหวัดชัยภูมิ พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)ผลการเลือกตั้ง เว็บไซต์กรมการปกครอง

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองชัยภูมิ, อำเภอคอนสวรรค์, อำเภอหนองบัวแดง, อำเภอแก้งคร้อ และอำเภอภักดีชุมพล

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอคอนสาร, อำเภอเกษตรสมบูรณ์, อำเภอภูเขียว และอำเภอบ้านแท่น

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอจัตุรัส, อำเภอบ้านเขว้า, อำเภอบำเหน็จณรงค์, อำเภอเทพสถิต, อำเภอหนองบัวระเหว และกิ่งอำเภอเนินสง่า
# บีดับเบิลยูเอฟ กรังด์ปรีซ์
บีดับเบิลยูเอฟ กรังด์ปรีซ์โกลด์และกรังด์ปรีซ์  เป็นการแข่งขันแบดมินตันระดับเกรด 3 ซึ่งได้รับการอนุมัติโดยสหพันธ์แบดมินตันโลก (บีดับเบิลยูเอฟ) ผู้เล่นที่เป็นสมาชิกของทุกสมาคมภายใต้สหพันธ์แบดมินตันโลกสามารถเข้าร่วมแข่งขันได้ และผู้เล่นที่เข้าร่วมสามารถรับคะแนนอันดับโลกได้จากการแข่งขันนี้

ในเดือนมีนาคม ค.ศ. 2017 สหพันธ์แบดมินตันโลกได้ประกาศเปลี่ยนรูปแบบการแข่งขันใหม่โดยเริ่มในปี ค.ศ. 2018 รูปแบบการแข่งขันใหม่จะประกอบด้วยการแข่งขันหกระดับ

 คุณสมบัติ 
 เงินรางวัล 
การแข่งขันกรังด์ปรีซ์โกลด์มอบเงินรางวัลขั้นต่ำ 120,000 ดอลลาร์สหรัฐ ในขณะที่การแข่งขันกรังด์ปรีซ์มอบเงินรางวัลขั้นต่ำ 50,000 ดอลลาร์สหรัฐ สูตรการแจกเงินรางวัลจะเหมือนกับการแข่งขันซูเปอร์ซีรีส์

 รายการการแข่งขัน 
การแข่งขันฤดูกาล20072008200920102011201220132014201520162017ออสเตรเลียนโอเพน●●●●●บิทบัวร์เกอร์โอเพน●●●●●●●●●●●บราซิลโอเพน●●●บัลแกเรียโอเพน●แคนาดาโอเพน●●●●●●●●ไชนามาสเตอส์●●●●ไชนีสไทเปมาสเตอส์●●ไชนีสไทเปโอเพน●●●●●●●●●●●ดัตช์โอเพน●●●●●●●●●●●เยอรมันโอเพน●●●●●●●●●●●อินเดียโอเพน●●●อินโดนีเซียนมาสเตอส์●●●●●●●โคเรียมาสเตอส์●●●●●●●●ลอนดอนกรังด์ปรีซ์โกลด์●มาเก๊าโอเพน●●●●●●●●●●●มาเลเซียมาสเตอส์●●●●●●●●●เม็กซิโกซิตีกรังด์ปรีซ์●นิวซีแลนด์โอเพน●●●●●●●●ฟิลิปปินส์โอเพน●●รัสเชียนโอเพน●●●●●●●●●●●สก็อตติชโอเพน●●●●●สวิสโอเพน●●●●●●●ไซเอ็ด โมดี อินเตอร์เนชันแนล●●●●●●●●ไทยแลนด์มาสเตอส์●●ไทยแลนด์โอเพน●●●●●●●●●ยูเอสกรังด์ปรีซ์●●ยูเอสโอเพน●●●●●●●●●●●เวียดนามโอเพน●●●●●●●●●●●
# รักจริงหลังแต่ง
รักจริงหลังแต่ง  เป็นละครโทรทัศน์ไทยแนวยาโออิ นำแสดงโดยฐิติวัฒน์ ฤทธิ์ประเสริฐ, จีรัสณ์ วงศ์เพียร, ปณชัย ศรีอาริยะรุ่งเรือง และจิรันธนิน ตรัยรัตนยนต์ คาดว่าจะออกอากาศทางช่องจีเอ็มเอ็ม 25 ในปี พ.ศ. 2568

ละครเรื่องนี้ผลิตโดยจีเอ็มเอ็มทีวี และตัวอย่างนำร่องถูกปล่อยในงาน "RIDING THE WAVE" ซึ่งเป็นงานแถลงข่าวเปิดตัวละครใหม่ของจีเอ็มเอ็มทีวี ในเดือนพฤศจิกายน พ.ศ. 2567

 นักแสดง 
 นักแสดงหลัก ตัวละคร  นักแสดง ยู ฐิติวัฒน์ ฤทธิ์ประเสริฐ นอร์ท จีรัสณ์ วงศ์เพียร ทิม ปณชัย ศรีอาริยะรุ่งเรือง ไผ่ จิรันธนิน ตรัยรัตนยนต์ นักแสดงหลัก พลอยนิรา หิรัญทวีศิลป์  วีรยุทธ จันทร์สุข
# คัง โซ-รา
คัง โซ-รา (, เกิด 18 กุมภาพันธ์ ค.ศ. 1990) เป็นนักแสดงชาวเกาหลีใต้

 อาชีพ 
left|thumb|คังในปี ค.ศ. 2011
คังประเดิมงานแสดงในภาพยนตร์ระทึกขวัญเรื่อง ซ่อนเงื่อน โรงเรียนมรณะ ในปี ค.ศ. 2009 แต่เธอโด่งดังขึ้นเมื่อแสดงนำในภาพยนตร์รายได้ถล่มทลายในปี ค.ศ. 2011 เรื่อง วันนั้นวันนี้เพื่อนกันตลอดไป ซึ่งเป็นภาพยนตร์แนวก้าวผ่านวัยเกี่ยวกับวัยรุ่นกลุ่มหนึ่งที่เติบโตขึ้นมาในช่วงทศวรรษ 1980 ต่อมาได้รับบทนำในละครโทรทัศน์เช่นละครเพลงแนววัยรุ่นเรื่อง ทะยานสู่ฝัน บัลลังก์แห่งดาว 2 (2012),  และละครแนวครอบครัวเรื่อง Ugly Alert (2013) คังยังปรากฏตัวในซีซั่นที่ 3 ของ มาแต่งงานกันเถอะ ซึ่งเป็นเรียลลิตีโชว์ที่จับคู่คนดังให้เป็นคู่รักปลอม ๆ ที่ "แต่งงานแล้ว" คู่ของเธอคืออีทึกจากวง ซูเปอร์จูเนียร์

คังได้รับการยอมรับมากขึ้นหลังจากแสดงในซีรีส์ยอดนิยมสองเรื่องในปี ค.ศ. 2014 ได้แก่ละครทางการแพทย์เรื่อง อัจฉริยะหมอ 2 แผ่นดิน (2014) และละครซีรีส์แนวที่ทำงานเรื่องหนุ่มออฟฟิศพิชิตฝัน (2014) อัจฉริยะหมอ 2 แผ่นดิน ประสบความสำเร็จในจีนด้วยยอดเข้าชม 400 ล้านครั้ง และ หนุ่มออฟฟิศพิชิตฝัน ได้รับการขนานนามว่าเป็น "ปรากฏการณ์ทางวัฒนธรรม" ในเกาหลีใต้ตามมาด้วยบทนำในละครแนวสุขนาฏกรรมจินตนิยมเรื่องหัวใจโอบไอรัก (2015) แสดงร่วมกับ ยู ย็อน-ซ็อก ละครแนวกฎหมายเรื่อง My Lawyer, Mr. Jo  (2016) และละครแนวสุขนาฏกรรมจิตนิยมเรื่อง หัวใจไม่มีกรอบ (2017) แสดงร่วมกับชเว ชี-ว็อน จากวง ซูเปอร์จูเนียร์ 

ในปี ค.ศ. 2019 คังกลับมาสู่จอเงินอีกครั้งในภาพยนตร์เรื่องปั่นเพื่อชาติ กู้ความหวังและศักดิ์ศรี

ในปี ค.ศ. 2020 คังได้แสดงในภาพยนตร์ตลกเรื่อง เฟค Zoo สู้โว้ย! ซึ่งสร้างจากเว็บตูนชื่อเดียวกัน เธอรับบทเป็นสัตวแพทย์ที่แกล้งทำเป็นสิงโต ในปีเดียวกันนั้น เธอได้แสดงในภาพยนตร์แนวรักชีวิตเรื่องรอวันฝนพรำ

 ชีวิตส่วนตัว 
คังแต่งงานกับแพทย์แผนตะวันออกในเดือนสิงหาคม ค.ศ. 2020 ในพิธีแบบส่วนตัว เมื่อวันที่ 19 พฤศจิกายน ค.ศ. 2020 มีการประกาศว่าคังกำลังตั้งครรภ์ลูกคนแรกซึ่งมีกำหนดคลอดในเดือนเมษายน ค.ศ. 2021

ในวันที่ 15 เมษายน ค.ศ. 2021 ต้นสังกัดของคังได้ประกาศว่าคังได้ให้กำเนิดลูกสาวแล้ว เมื่อวันที่ 16 ตุลาคม ค.ศ. 2023 ได้รับการยืนยันว่าเธอกำลังตั้งครรภ์ลูกคนที่สอง และคาดว่าจะคลอดในช่วงปลายปี คังคลอดลูกสาวคนที่สองเมื่อวันที่ 11 ธันวาคม ค.ศ. 2023

 ผลงาน 
 ภาพยนตร์ 
 ปี เรื่อง รับบท หมายเหตุ อ้างอิง 2009  ซ่อนเงื่อน โรงเรียนมรณะ  อี ดา-จ็อง    Kwang-tae's Basic Story  จี-ฮโย ภาพยนตร์สั้น  2011  วันนั้นวันนี้เพื่อนกันตลอดไป  ฮา ชุน-ฮวา (วัยรุ่น)   2012  นักรบสาวหัวใจมหากาฬ  เมริดา  พากย์เสียง ภาษาเกาหลี 2013  มาย ปาพารอตตี  ซุก-ฮี    Cheer Up, Mr. Lee  ตัวเอง  รับเชิญพิเศษ 2019 ปั่นเพื่อชาติ กู้ความหวังและศักดิ์ศรี  คิม ฮย็อง-ชิน  2020 เฟค Zoo สู้โว้ย! โซ ว็อน   2021  รอวันฝนพรำ  ซู-จิน  

 ละครโทรทัศน์ 
 ปี เรื่อง รับบท หมายเหตุ อ้างอิง 2010  Ugly Miss Young-ae 7 คัง โซ-รา  ลุ้นรักนักกีฬา  คว็อน ยู-รี    Ugly Miss Young-ae 8  คัง โซ-รา   2011  My Bittersweet Life   ฮง ยุน-มี  2012  ทะยานสู่ฝัน บัลลังก์แห่งดาว 2    ชิน แฮ-ซ็อง   2013  Ugly Alert   นา โด-ฮี  Ugly Miss Young-ae 12   คัง โซ-รา รับเชิญพิเศษ  2014 อัจฉริยะหมอ 2 แผ่นดิน  โอ ซู-ฮย็อน หนุ่มออฟฟิศพิชิตฝัน   อัน ย็อง-อี  2015  หัวใจโอบไอรัก   อี จ็อง-จู  2016  My Lawyer, Mr. Jo  อี อึน-โจ  2017  หัวใจไม่มีกรอบ    แพ็ก จุน2018ผู้หญิงหลายหน้ากับสุดหล่อขี้ลืม พิธีกร  รับเชิญพิเศษ 2023  คนแปลกหน้าอีกครั้ง   โอ ฮา-รา
# อดอนิส
อาดัม ปัฟลอฟชิน (, , ; เกิดวันที่ 13 กันยายน ค.ศ. 1995) หรือรู้จักกันในชื่อ อดอนิส  เป็นนักร้อง นักแต่งเพลง นายแบบ นักเต้น และนักแสดงชาวสโลวัก เขาเคยเป็นนักร้องนำของวง เพส วงดนตรีอัลเทอร์เนทีฟจากลอนดอน เขาออกอัลบั้มสตูดิโอเดี่ยวชุดแรก "เอจออฟอดอนิส" ในปี 2022 และได้รับรางวัลต่างๆ มากมาย รวมถึงอัลบั้มแห่งปี ศิลปินชายยอดเยี่ยม และศิลปินหน้าใหม่ยอดเยี่ยมในสโลวาเกีย เขาจะเป็นตัวแทนของประเทศเช็กเกียในการประกวดเพลงยูโรวิชันปี 2025 ด้วยเพลง "คิสคิสกูดบาย"

 ผลงานเพลง 
 สตูดิโออัลบั้ม 
 ชื่อ รายละเอียด ตำแหน่งสูงสุดบนชาร์ต SVK คีปเปอร์ วางจำหน่าย: 31 มกราคม ค.ศ. 2018
 ค่ายเพลง: ไอเอซี
 รูปแบบ: ซีดี, ดาวน์โหลดแบบดิจิทัล, สตรีมมิง — ซูเปอร์สตาร์ 2021 วางจำหน่าย: 14 มกราคม ค.ศ. 2021
 ค่ายเพลง: วอร์เนอร์
 รูปแบบ: ซีดี, ดาวน์โหลดแบบดิจิทัล, สตรีมมิง —เอจออฟอดอนิส วางจำหน่าย: 11 พฤษภาคม ค.ศ. 2022
 ค่ายเพลง: วอร์เนอร์
 รูปแบบ: ซีดี, แอลพี, ดาวน์โหลดแบบดิจิทัล, สตรีมมิง 88 "—" หมายถึงการบันทึกที่ไม่ติดอันดับหรือไม่ได้รับการเผยแพร่ในพื้นที่นั้น

 ซิงเกิล 
 ชื่อ ปี ตำแหน่งสูงสุดบนชาร์ต อัลบั้ม SVKAir. CZEAir. "ฮันท์มีดาว์น" 2019 —  — rowspan="2"  "ฟอลเลน" 2020 —  — "มูวิงออน" 2022 31  15 เอจออฟอดอนิส "เกม" 9  74 "โคลด์ซัมมอร์" —  — "โนคอมมอนเมชเชอร์" 2023 37  20  "โอเวอร์ติงเกอร์" —  — เอจออฟอดอนิส "" 2024 28  — rowspan="3"  "อินเตอร์กาแล็กติกโรดิโอ" —  — "คิสคิสกูดบาย" 2025 —  — "—" หมายถึงการบันทึกที่ไม่ติดอันดับหรือไม่ได้รับการเผยแพร่ในพื้นที่นั้น

 หมายเหตุ
# เทียนจู๋
เทียนจู๋ หรือ เท็นจิกุ (,) เป็นชื่อเรียกเก่าของอินเดีย ที่ใช้ในเขตวัฒนธรรมเอเชียตะวันออก เช่น จีน และ ญี่ปุ่น อย่างไรก็ตาม คำนี้ที่ใช้ในประวัติศาสตร์ญี่ปุ่นอาจไม่ได้หมายความถึงอินเดียหรือพื้นที่โดยรอบเสมอไป แต่บางครั้งใช้เรียกพื้นที่ที่อยู่ห่างไกลกว่าจีนอย่างคลุมเครือ และบางครั้งก็หมายถึงโลกในตำนานหรือในจินตนาการอีกด้วย

 ความเป็นมา 
ชาวจีนเริ่มได้รับความรู้เกี่ยวกับอินเดียผ่านบันทึกการสำรวจเอเชียกลางของ จาง เชียน และในบันทึกประวัติศาสตร์ สื่อจี้ ของซือหม่า เชียน นั้นอินเดียถูกเรียกว่า 身毒 ซึ่งปัจจุบันอาจอ่านว่า เจวียนตู๋ (Juāndú) หรือ เยวียนตู๋ (Yuāndú) ส่วนชื่อเทียนจู๋ (天竺) ได้ปรากฏใน โฮ่วฮั่นซู นอกจากนี้ยังมีการเขียนชื่อเรียกว่า เทียนตู่ (天篤) ด้วย『漢書』張騫・李広利伝「吾賈人往市之身毒国。」注「李奇曰：一名天篤、則浮屠胡是也。」

ที่มาของชื่อเรียกนี้ไม่เป็นที่สรุปแน่ชัดแต่คาดว่าน่าจะถอดเสียงมาจากชื่อแม่น้ำสินธุ เช่นเดียวกับที่มาของคำว่า "อินเดีย"
# ทั่วป๋า เจี๋ยเฝิน
ทั่วป๋า เจี๋ยเฝิน  หรือ กิดฮุน เป็นบรรพบรุษรุ่นที่ 14 ของราชวงศ์เว่ย์เหนือของจีน ทั่วป๋า เจี๋ยเฝินเป็นประมุขของเผ่าสั่วโถว (索頭) ในกลุ่มชาติพันธุ์เซียนเปย์ เป็นบุตรชายของทั่วป๋า หลิน (拓跋鄰) อาจปกครองในช่วงราวปี ค.ศ. 190-195 เมื่อทั่วป๋า กุย (จักรพรรดิเต้าอู่) ก่อตั้งราชวงศ์เว่ย์เหนือ ทั่วป๋า เจี๋ยเฝินได้รับสมัญญานามว่า จักรพรรดิเชิ่งอู่ (聖武皇帝 เชิ่งอู่-หฺวางตี้)

 หมายเหตุ
# ทั่วป๋า ลี่เหวย์
ทั่วป๋า ลี่เหวย์ (ค.ศ. 174-277) หรือ เล็กหมุย เป็นผู้นำคนแรกของเผ่าพงศ์ทั่วป๋าในกลุ่มชาติพันธุ์เซียนเปย์ในระหว่างปี ค.ศ. 219–277 ทั่วป๋า ลี่เหวย์เป็นบรรพบุรุษของราชวงศ์เว่ย์เหนือในภายหลัง และได้รับสมัญญานามว่า จักรพรรดิเฉิน-ยฺเหวียน (神元皇帝) และอารามนามว่า ฉือจู่ (始祖) ภายหลังจักรพรรดิเว่ย์เหวินเปลี่ยนอารามนามของทั่วป๋า ลี่เหวย์เป็น ไท่จู่ (太祖)  

 ครอบครัว 
ทั่วป๋า ชามั่วฮั่น (拓跋沙漠汗)
ทั่วป๋า ซีลู่ (拓跋悉鹿/拓跋悉禄)
ทั่วป๋า ชั่ว (拓跋绰)
ทั่วป๋า ลู่กวาน (拓跋禄官)

 หมายเหตุ
# กษิดิ์เดช ปลูกผล
กษิดิ์เดช ปลูกผล (เกิด 25 ตุลาคม พ.ศ. 2539) เป็นนักแสดง นักร้อง และนายแบบชาวไทยสังกัดจีเอ็มเอ็มทีวี เขาเคยเป็นสมาชิกวงบอยแบนด์ "Cute Chef" สมัยเรียนมหาวิทยาลัย ผลงานเด่นของเขาได้แก่ “ใครคืออองชองเต” (2565), “ชอกะเชร์คู่กันต์”(2566) , “เพื่อนต้องห้าม” (2566) และ “สายรหัสเทวดา” (2567) ชื่อแฟนด้อมของเขาคือ ชาวบรรณา

 ประวัติ 
กษิดิ์เดชเกิดเมื่อวันที่ 25 ตุลาคม พ.ศ. 2539 ที่กรุงเทพมหานคร ส่วนสูง 181 ซม. หนัก 65 กก. จบการศึกษาระดับประถมศึกษาจากโรงเรียนไผทอุดมศึกษา ระดับมัธยมศึกษาจากโรงเรียนสารวิทยา และระดับปริญญาตรีจากคณะวิศวกรรมศาสตร์ มหาวิทยาลัยเทคโนโลยีพระจอมเกล้าธนบุรี

 คู่รักในจอ 
คู่รักในจอของกษิดิ์เดชคือ จิรัชพงศ์ ศรีแสง ซึ่งทั้งคู่รู้จักกันในชื่อ “ฟอสบุ๊ค” จริง ๆ แล้วพวกเขาเป็นเพื่อนสนิทที่เรียนโรงเรียนเดียวกันตั้งแต่อนุบาลจนถึงมัธยม พวกเขาเล่นเป็นคู่รักกันครั้งแรกในเรื่องใครคืออองชองเต ต่อมาพวกเขาได้แสดงละครคู่กันในละครเรื่อง “ชอกะเชร์คู่กันต์”, “เพื่อนต้องห้าม” และ สายรหัสเทวดา

 ผลงาน 
 ภาพยนตร์ 
 ปี  เรื่อง  รับบท  หมายเหตุ 2563 พจมาน สว่างคาตา บุ๊ค นักแสดงสมทบ2568โศกนาฏกรรมนักแสดงสมทบ

 ละครซีรีส์ 
 ปี  เรื่อง  รับบท  ช่อง  หมายเหตุ 2563 บทเพื่อน บทเพลง Friend Forever มาสเตอร์กฤต ช่อง 9 เอ็มคอตเอชดี นักแสดงสมทบ 2565 ใครคืออองชองเต เธโอ หรือ ทิว จีเอ็มเอ็ม 25 นักแสดงหลัก รักสลับโลก คู่รัก นักแสดงรับเชิญ คู่แท้ แม่ไม่เลิฟ ซัน นักแสดงสมทบ 2566 ชอกะเชร์คู่กันต์ เชร์ (แหลม) นักแสดงหลัก อยากเห็นท้องฟ้าเป็นอย่างวันนั้น เชร์ (แหลม) เพื่อนต้องห้าม มิว 2567 แค่ที่แกง โชน นักแสดงสมทบ บ้านหลอน On Sale วิชา รับเชิญ (ตอนที่ 7) สายรหัสเทวดา อาร์ม นักแสดงหลัก  ความลับในบทเพลงที่บรรเลงไม่รู้จบ บทเพลง

 งานพากย์เสียง 
 ปี  เรื่อง  พากย์เป็นอ้างอิง 2568 ยอดนักสืบจิ๋วโคนัน: ปริศนาภาพติดตามรณะ สารวัตรริคุโอะ ฮาเซเบะ
# เบรสนิตซา (โครเอเชีย)
เบรสนิตซา  เป็นหมู่บ้านในเทศมณฑลโปเฌกา-สลาโวเนีย ประเทศโครเอเชีย หมู่บ้านนี้ตั้งอยู่ในนครเปลเตร์นิตซา
จากสำมะโนแห่งชาติ ค.ศ. 2011 หมู่บ้านนี้มีประชากร 218 คน โดยเชื่อมเข้ากับถนนรัฐดี49
# โรงงานรถไฟมักกะสัน
โรงงานรถไฟมักกะสัน หรือเรียกสั้น ๆ ว่า โรงงานมักกะสัน (Makkasan Workshop) ในอดีตเคยเป็นโรงงานผลิตรถไฟและดำเนินงานซ่อมบำรุงรถจักรและล้อเลื่อน ส่วนในปัจจุบันเป็นศูนย์กลางการซ่อมบำรุงของการรถไฟแห่งประเทศไทย ได้แก่ งานซ่อมหนักรถจักรดีเซล รถดีเซลราง รถโดยสาร การผลิตและซ่อมดัดแปลงล้อเลื่อนและอุปกรณ์ส่วนประกอบต่างๆ และสนับสนุนงานซ่อมบำรุง ในส่วนภูมิภาค

ประวัติ
โรงงานมักกะสันเริ่มสร้าง พ.ศ. 2450 สร้างเสร็จ พ.ศ. 2453 ต้นกำเนิดมาจากกรมรถไฟหาพื้นที่สร้างโรงงานรถไฟแห่งใหม่ รองรับโรงงานซ่อมรถจักร และรถพ่วง แทนสถานีรถไฟกรุงเทพ ที่ถูกรื้อลง กระทั่ง พ.ศ. 2481 มีการออกพระราชกฤษฎีกาและพระราชบัญญัติหลายฉบับ เพื่อการเวนคืนที่ดินขยายโรงงานมักกะสัน สร้างโรงซ่อมเครื่องไฟฟ้าใหม่ และโรงงานเพิ่มเติมอีกหลายอาคาร และสร้างโรงเรียนวิศวกรรมรถไฟ บ้านพักคนงาน และบ้านเจ้าหน้าที่ในโรงงานมักกะสัน ช่วงสงครามโลกครั้งที่ 2 (พ.ศ. 2482–2488) โรงงานเสียหายเพราะถูกระเบิดหลายจุด เมื่อสงครามสงบจึงสร้างขึ้นใหม่ มีอาคารเก่าที่ไม่โดนระเบิดหลงเหลือเพียงไม่กี่หลัง

พ.ศ. 2494 รัฐบาลสมัยจอมพล ป. พิบูลสงคราม เริ่มบูรณะกิจการรถไฟให้กลับเข้าสภาพใช้การได้ดีอย่างเดิม และติดตั้งเครื่องจักร เครื่องมือกลใหม่ เช่น โรงล้อ โรงซ่อมรถจักรดีเซล และเครื่องมือกลรถโดยสาร โรงซ่อมรถบรรทุก 1 และ 2 และเครื่องมือกลรถบรรทุกโรงหล่อและกระสวนโรงช่างไม้ โรงเลื่อย โรงบุหนัง

โรงงานมักกะสันเข้าสู่ยุคขาลงเมื่อ พ.ศ. 2526 รัฐบาลมีคำสั่งให้ยุติการสร้างรถทุกชนิด เนื่องจากมองว่าซื้อถูกกว่าผลิตเอง นับแต่ พ.ศ. 2541 รัฐบาลสั่งให้ลดบุคลากร

อาคาร
พื้นที่โรงงานมักกะสันมีขนาด 356.25 ไร่ ประกอบด้วย 4 ศูนย์ ได้แก่ ศูนย์ซ่อมรถดีเซลรางและรถปรับอากาศ ศูนย์ซ่อมรถโดยสาร ศูนย์ซ่อมรถจักร และศูนย์แผนงานและการผลิต สามารถซ่อมรถจักรและรถโดยสารได้ราวเดือนละ 12 คัน และดัดแปลงรถไฟตามนโยบายประจำปีได้ มีบุคลากร 200 กว่าคน

สมาคมสถาปนิกสยามในพระบรมราชูปถัมภ์ เคยสำรวจอาคารที่มีคุณค่าควรแก่การอนุรักษ์ในพื้นที่ย่านโรงงานมักกะสันพบสิ่งก่อสร้างที่ควรอนุรักษ์ ได้แก่ อาคาร 2465 คลังพัสดุโรงงาน อาคารโรงงานซ่อมรถจักร อาคารโรงหล่อและกระสวน อาคารสถานีรถไฟมักกะสัน บ้านพักไม้ในพื้นที่นิคมรถไฟมักกะสัน และโรงพยาบาลบุรฉัตรไชยากร

อาคารพัสดุโรงงาน เป็นอาคารโรงงานรูปสี่เหลี่ยมผืนผ้า หลังคา 2 ชั้น จั่วหลังคาชั้นบนยกสูงให้มีช่องระบายอากาศตามแนวยาวของอาคาร โครงสร้างอาคารระบบ เสาคานคอนกรีต โครงสร้างภายในของหลังคาทำด้วยไม้ ผนังก่ออิฐ ซึ่งผนังด้านสกัด (ด้านกว้าง) ทำเป็นช่องทางเข้าออก และช่องแสงลักษณะเป็นซุ้มโค้ง ซุ้มทางเข้าออก แบ่งเป็นช่วง ๆ รวม 5 ซุ้มอยู่บริเวณด้านล่างของผนังและออกแบบให้ในหนึ่งช่วงซุ้ม มีช่องแสงอยู่ถัดขึ้นไปด้านบนของซุ้ม แล้วลดทอนขนาดช่องแสงลงเป็น 2 ซุ้มส่วนผนังด้านยาวมีช่องแสงอยู่ตลอดทุกช่วงเสา

โรงเครื่องมือกลรถจักร โรงซ่อมซ่อมรถจักรไอน้ำ เป็นอาคารโรงงานรูปสี่เหลี่ยมผืนผ้า หลังคา 2 ชั้นจั่วหลังคา ชั้นบนยกสูงให้มีช่องระบายอากาศตามแนวยาวของอาคารโครงสร้างอาคารระบบ เสาคานคอนกรีตโครงสร้างภายในของหลังคาทำด้วยโลหะเหล็กผนังก่ออิฐ ซึ่งผนังด้านกว้างทำเป็นช่องทางเข้าออกส่วนผนังด้านยาวมีช่องแสงอยู่ตลอดทุกช่วงเสากรมศิลปากร. "โรงงานรถไฟมักกะสัน" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 8 กุมภาพันธ์ 2568. เข้าถึงจาก http://gis.finearts.go.th/fineart/
# การเตะจักรยานอากาศ
ในกีฬาฟุตบอล การเตะจักรยานอากาศ  หรือ การเตะตีลังกากลับหลัง (, overhead kick, scissors kick) เป็นการเตะแบบหนึ่งที่มีลักษณะผาดโผนโดยนักฟุตบอลจะเตะลูกบอลที่ลอยอยู่โดยหันหลัง ทำได้โดยการโยนตัวขึ้นไปในอากาศและหันหลังและก่อนที่จะตกลงสู่พื้น ให้เคลื่อนไหวขาทั้งสองข้างเพื่อให้ขาที่เตะลูกบอลอยู่ข้างหน้าขาอีกข้างหนึ่ง อันเนื่องด้วยความซับซ้อนและประสิทธิภาพในการเตะในนัดการแข่งขันฟุตบอล ทำให้ทักษะนี้เป็นหนึ่งในทักษะของฟุตบอลที่ได้รับการยกย่องมากที่สุด

การเตะจักรยานอากาศสามารถใช้เพื่อการป้องกัน เพื่อเคลียร์ลูกบอลออกจากหน้าประตูหรือใช้ในการรุกเพื่อยิงประตูของฝ่ายตรงข้าม การเตะจักรยานอากาศเป็นทักษะฟุตบอลขั้นสูงที่อันตรายสำหรับผู้เล่นที่ไม่มีประสบการณ์ 

คนงานจากท่าเรือในมหาสมุทรแปซิฟิกอย่าง ชิลีและเปรู น่าจะเป็นคนแรก ๆ ที่แสดงการเตะจักรยานอากาศ เกิดขึ้นในการแข่งขันฟุตบอล ซึ่งอาจเกิดขึ้นตั้งแต่ช่วงปลายศตวรรษที่ 19 

 หมายเหตุ
# สถาปัตยกรรมไฮเทค
สถาปัตยกรรมไฮเทค  หรือที่เรียกอีกอย่างว่า สถาปัตยกรรมเอกซเพรสชันนิซึมเชิงโครงสร้าง (structural expressionism) เป็นประเภทหนึ่งของสถาปัตยกรรมสมัยใหม่ตอนปลายที่เกิดขึ้นในช่วงทศวรรษ 1970 โดยนำเอาองค์ประกอบของอุตสาหกรรมเทคโนโลยีขั้นสูงและเทคโนโลยีมาผสมผสานกับการออกแบบอาคาร สถาปัตยกรรมไฮเทคพัฒนามาจากรูปแบบสถาปัตยกรรมสมัยใหม่ โดยใช้ประโยชน์จากความก้าวหน้าทางเทคโนโลยีและวัสดุก่อสร้าง เน้นย้ำถึงความโปร่งใสในการออกแบบและการก่อสร้าง โดยมุ่งเน้นที่จะสื่อสารโครงสร้างพื้นฐานและการใช้งานของอาคารตลอดทั้งภายในและภายนอก สถาปัตยกรรมไฮเทคมีการใช้อลูมิเนียม เหล็ก กระจก และใช้คอนกรีตน้อยลง (ซึ่งเป็นเทคโนโลยีที่ได้รับการพัฒนามาก่อนหน้านี้) เนื่องจากวัสดุเหล่านี้มีความก้าวหน้ามากขึ้นและมีให้เลือกใช้ในรูปแบบต่าง ๆ มากขึ้นในช่วงเวลาที่มีการพัฒนารูปแบบนี้ โดยทั่วไปแล้ว มีแนวโน้มที่มุ่งเน้นไปที่ใช้วัสดุน้ำหนักเบา

สถาปนิกที่โดดเด่นของแนวนี้ ได้แก่ เซอร์ ไมเคิล ฮอปกินส์, บรูซ เกรแฮม, ฟาซลูร์ ราห์มัน ข่าน, มิโนรุ ยามาซากิ, เซอร์นอร์มัน ฟอสเตอร์, เซอร์ริชาร์ด รอเจอส์, เรนโซ เปียโน และซานเตียโก กาลาตราบา
# แสงตะวัน ณ เชียงใหม่
แสงตะวัน ณ เชียงใหม่ ไข่ในหิน ‘แสงตะวัน ณ เชียงใหม่’ ผู้สืบเชื้อสายเจ้านายฝ่ายเหนือ เป็นรองประธานมูลนิธินวราชดำริอนุรักษ์ฝ่ายเหนือ และเป็นผู้มีบทบาทสำคัญในการจัดพิธีบายศรีทูลพระขวัญ เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 ณ บริเวณลานพระบรมราชานุสาวรีย์สามกษัตริย์ อำเภอเมืองเชียงใหม่ จังหวัดเชียงใหม่ในหลวง พระราชินี เสด็จฯ ในพิธีบายศรีทูลพระขวัญ จ.เชียงใหม่ ในปี 2568

 ประวัติ 
นางแสงตะวัน ณ เชียงใหม่ บุคคลในข่าว 23/04/60 เป็นบุตรสาวคนเล็กของ “ธวัชวงศ์ ณ เชียงใหม่” อดีตรัฐมนตรีช่วยว่าการกระทรวงสาธารณสุข กระทรวงการคลัง และกระทรวงการต่างประเทศ กับ “กิ่งกาญจน์ ณ เชียงใหม่ (ญ.)” สกุลเดิม “โกไศยกานนท์”

 การศึกษา 
 โรงเรียนเรยีนาเชลีวิทยาลัย เชียงใหม่ 
 โรงเรียนมงฟอร์ตวิทยาลัย เชียงใหม่ 
 ปริญญาตรี เศรษฐศาสตร์บัณฑิต มหาวิทยาลัยเชียงใหม่
 ปริญญาโท บริหารธุรกิจ (Business Administration) จาก University of California, Irvine สหรัฐอเมริกา
 ปริญญาโท เศรษฐศาสตร์ (Economics) จาก Claremont Graduate University สหรัฐอเมริกา

 บทบาททางสังคม 
 ด้านธุรกิจ 
 ปี 2543 ก่อตั้งกลุ่มบริษัทโกลบอล ดำเนินธุรกิจนำเข้าอะไหล่เครื่องบิน อสังหาริมทรัพย์ และปั๊มแก็ส Winter @ Chiang mai แอ่วเหนือไปทัวร์ดอยเจ้านางนักธุรกิจ สวยเก่ง รอบด้าน
 ปี 2544 ก่อตั้งบริษัท โกลบอล เอ็กเซกคิวทีฟ เอวิเอชั่น จำกัด ดำเนินธุรกิจการท่องเที่ยวแนวใหม่ด้วยวิธีการนำเฮลิคอปเตอร์มาให้บริการโดยเจาะตลาดนักท่องเที่ยวและนักธุรกิจ “เครื่องบินเล็ก”จิ๋วแต่แจ๋ว... บูม!เปิดธุรกิจ “ทัวร์น่านฟ้า”
 ปี 2561 ก่อตั้งบริษัท ตะวันพันดารา จำกัด ดำเนินธุรกิจเวชสำอาง โดยสนับสนุนผลงานวิจัยพัฒนา ของ มหาวิทยาลัยเชียงใหม่ ภายใต้โครงการวิจัย Innovation Hub-Agriculture & Food เพื่อสร้างเศรษฐกิจฐานนวัตกรรมของประเทศตามนโยบายประเทศไทย 4.0 ตะวันพันดารา ลงนาม มช.ต่อยอดงานวิจัย ผลิตผลิตภัณฑ์คอลลาเจนไดเปปไทด์รูปแบบเคี้ยว” “ฟินแอนด์เฟิร์มออราบูสเตอร์”พิธีลงนามสัญญาอนุญาตให้ใช้สิทธิเทคโนโลยี “การผลิตผลิตภัณฑ์คอลลาเจนไดเปปไทด์รูปแบบเคี้ยว” ระหว่าง มหาวิทยาลัยเชียงใหม่ กับ บริษัท ตะวันพันดารา จำกัดคอลลาเจนรูปแบบเคี้ยว นวัตกรรมใหม่จากนักวิจัย มช.

 ด้านการเมือง 
 ที่ปรึกษากิตติมศักดิ์คณะกรรมาธิการวิทยาศาสตร์ เทคโนโลยี การสื่อสารและโทรคมนาคม วุฒิสภา

 ด้านสังคม 
เป็นกรรมการมูลนิธินวราชดำริอนุรักษ์ฝ่ายเหนือ มีบทบาทสำคัญในการจัดพิธีถวายสักการะและดำหัวกู่เจ้าหลวงเชียงใหม่ ประจำปี 2560 และ 2561 ผู้ว่าฯ-เจ้านายฝ่ายเหนือนำชาวเชียงใหม่ทำพิธีสักการะกู่เจ้าหลวงประจำปี 2560คณะทำงานร่วมบันทึกภาพเพื่อเปนเกียรติพิธีไหว้สาบรรพกษัตริย์ เจ้าผู้ครองนครเชียงใหม่ และพระราชชายาเจ้าดารารัศมี ต่อมาได้รับเลือกเป็นรองประธานมูลนิธินวราชดำริอนุรักษ์ฝ่ายเหนือ และในปี 2568 เจ้าแสงตะวัน ณ เชียงใหม่ เฝ้าทูลละอองธุลีพระบาท ทูลเกล้าทูลกระหม่อมถวายสูจิบัตรแด่สมเด็จพระนางเจ้า ฯ พระบรมราชินี ในพิธีบายศรีทูลพระขวัญ เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 ณ บริเวณลานพระบรมราชานุสาวรีย์สามกษัตริย์ อำเภอเมืองเชียงใหม่ จังหวัดเชียงใหม่
# จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรจังหวัดอุดรธานี พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 10 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3 และ 4)

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3 • เขต 4
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองอุดรธานี และอำเภอเพ็ญ

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอหนองหาน, อำเภอสร้างคอม, อำเภอบ้านดุง, อำเภอทุ่งฝน, อำเภอไชยวาน, อำเภอวังสามหมอ, กิ่งอำเภอพิบูลย์รักษ์ และกิ่งอำเภอกู่แก้ว

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอกุดจับ, อำเภอบ้านผือ, อำเภอหนองวัวซอ, อำเภอน้ำโสม และอำเภอนายูง

 เขตเลือกตั้งที่ 4 
เขตการเลือกตั้งที่ 4 ประกอบด้วยอำเภอกุมภวาปี, อำเภอโนนสะอาด, อำเภอหนองแสง และอำเภอศรีธาตุ
# โพเหลาฟาลคุน
โพเหลาฟาลคุน  บางครั้งสะกดเป็น พอยลาฟาลคุน  เป็นเทศกาลในวันแรกของฤดูใบไม้ผลิตามเดือนฟาลคุน (Falgun) เดือนเบงกอลในประเทศบังกลาเทศ เริ่มจัดครั้งแรกใน ค.ศ. 1991 โดยนักศึกษาคณะศิลปกรรมศาสตร์ในมหาวิทยาลัยธากา ก่อน ค.ศ. 2019 วันแรกของฟาลคุนอยู่ในวันที่ 13 กุมภาพันธ์ตามปฏิทินกริกอเรียน อย่างไรก็ตาม เนื่องจากการเปลี่ยนแปลงของปฏิทินเบงกอลนับตั้งแต่ ค.ศ. 2020 เป็นต้นมา ทำให้โพเหลาฟาลคุนตรงกับวันที่ 14 กุมภาพันธ์ ตรงกับวันวาเลนไทน์ในบังกลาเทศPohela Falgun to be celebrated on Valentine's Day, Dhaka Tribune, 10 February 2020 ในวันนี้ ชาวเบงกอลสวมชุดพื้นเมืองที่ประกอบด้วยสีเหลือง สีแดง และแม้กระทั่งสีส้ม ผู้หญิงบางคนยังนิยมสวมกำไลและเครื่องประดับดอกไม้ด้วย

ในรัฐเบงกอลตะวันตกของประเทศอินเดียยังฉลองเทศกาลนี้ภายใต้ชื่อ Basanta Utsab 

 รากศัพท์ 
ในภาษาเบงกอล โพเหลา (Pohela) แปลว่า 'ที่หนึ่ง' และ 'Falgun' คือเดือน 11 ในปฏิทินเบงกอล